আমাদের প্রথমের নাম ‘প্রোফাইল’। বাসভাড়ার দশ পয়সা জোটে না বলে তিন কিলোমিটার হেঁটে যাকে কলেজ করতে হয়, সে যে কোনও হিসেবেই ভিখিরি। কাজেই লোকাল ট্রেনে কৌটো ঝাঁকিয়ে (বলতে গেলে, বাঘা বাঘা কম্যুনিস্ট পার্টিও একই ‘ভঙ্গিমায়’ হাত পাকিয়েছে) চার আনা আট আনা করতে করতে পাঁচশো টাকা! তখন আমাদের কেমন সন্দেহ হল, এভাবে ফান্ড কালেকশান করে পৃথিবীর কোথাও খুদে পত্রিকা জন্ম নেয়নি। এখন সন্দেহউঠে গেছে, স্থায়ি হয়েছে বিশ্বাস।